गुरुवार रात से ही नागपुर में भारी बारिश हो रही है। इसकी वजह से सड़कों पर घुटनों तक पानी भर गया है। गाड़ियां सड़कों पर चलने के बजाए तैरती नजर आ रही हैं। मूसलाधार बारिश की वह से विधानसभा के पावर सब-स्टेशन में भी पानी भर गया है, जिसके चलते विधानसभा की बिजली गुल हो गई है। इसके बाद विधानसभा अध्यक्ष हरिभाऊ बागडे ने पूरे दिन के लिए सदन को स्थगित कर दिया। विधानसभा में विपक्ष के नेता धंनजय मुंडे ने सरकार पर लापरवाही का आरोप लगाते हुए इसे इतिहास का काला दिन बताया।